Pisung pipatayzaan tu basaw hananay

pusung a niyazu'an pisupedan tu liwan a hemay atu lami'

 kakiliman 
mazih ayza cacay a demiad apakala tu sabaw lima’ kuntun, ayza mayza u kapahay tu alala’sa, nika itawya pisiwngacean yadah kuni u basaw pakalatu cacay malebut walu bataan a kuntun sa, yadah satu ku liwan malepi’tu kya mimelmelay a kikay, ayza yaliwan patayzaan i pilabungan tu tatuni’ u kamu nu kingnsehu izaw ku pihapiw itini i sepatay a bulad cacay a demiad malingatu, mahiniay a basaw lacustu a pakaen tu pabuy lihanaw tu libung nu pabuy, kyu u kamu nu itizaay nu huwnpawci yunian u basaw ahacica kunikaen hatisaentu ku kaen a makelul tu ku basaw sa,

 nilaculan 
hang isaw ipusung pipazengan tu liwan hawsa izikuz pacamul tuya kisuc’ hananay hawsa kalamkam yada masupet satu i panan, ayza azihan malepi’tu kya sapimelmel a kikay, zayhan sa mimelmel isaw tu misingace henay aliwan, azihan kuyni yaupu pakala tu cacay a lasubu walu bataan kungtun, uyni satu yakikay makusiw haca, kyu caytu piala tuyni a basaw, namapacamul makiwakiw ku ngelab atu batu.ayza i pusung liwan a basaw hawsa cacay a demiad mamelmellay pakalatu sabaw lima kungtun, ayza makusiw tu kya kikay hawsa,sakalamkam satu kuheni misakapah, a sapalalaen sa, uyni satu ya kusiy sakatuud satu ku tademaw misiwduk tu liwliw, i hawnpawci miawaw tu i cuwcuway a cinciyetuy mipadangn, yabasaw apatayzaen i pilabunga atu pituduhan a kusiy, nika lihanaw ku hawmpawci tuni kayadah nu liwan a izaw haca kuyni libung nu pabuy, uzuma liwan pakanen pataynian haca i pipazangan, nika i sepat a bulad cacay a demiad i pusung u hamin aliwan lacus tu pakan tu pabuy, uliwan tu cacay bataan a kungtun apatayzaen i mucang pakaen tu pabuy, tengil hansa a patayzaen henay i pipazengan sa, ahinisa a lihanaw aca yadahyadah haca ku masaupuay a basaw, hinisa ku hawmpawci mahini kayadah ku basaw, u cenbu aizaw saca kuni patizeng tu melecmelec, cacay a demiad kapah mamelmel ku tusa a bataan izaw kuwalu kungtun, uyni u baluhay a kusiy, nika sakalamkamay ayza a mihcaan enemay abulad kya sakapahay miyung i tini tu pasumana’ tu katuuday atu pikanan pikitizaan satungusen tu ku pikan sakapahen satungusen tu ku pisanga’ kya cay tu kayadah ku basaw.

 namakayniay a nasulitan nasakamuan atu natinengan 

 nisulitan ni Sabk Tutuy i 2019 i tiza i Hupu a niyazu'

kakuniza:Sabak Tutuy